Korsets Seier

Korsets Seier er et helgebilag fra avisen Dagen som utgis hver fredag.

I september 2019 ble avisen kjøpt opp av Dagen, og ble fra da av distribuert som et bilag til avisen hver fredag.

Før oppkjøpet var Filadelfiaforlaget AS konsernnavnet for selskapet Korsets Seier Publikasjoner AS. Hovedproduktet var da ukeavisen Korsets Seier, men også månedsbladet LivsGlede, samt tidsskriftet Lederskap.

 Historie 
Metodistpresten Thomas Ball Barratt hadde under sin amerikatur i 1906 en sterk åndelig (kristen) opplevelse. Etter hjemkomst til Norge begynte en serie med vekkelsesmøter i Kristiania, våren 1907. Barratt måtte til sist bryte med metodistene og ble grunnlegger av den norske pinsebevegelsen. Allerede i 1904 hadde Barratt startet avisen Byposten, mens han var prest i metodistkirken. I 1910 skiftet avisen navn til Korsets Seier.

Tidsskriftet var lenge pinsebevegelsens hovedorgan i Norge.

I 2019 ble avisen kjøpt opp av Dagen.

Opplag
Bekreftede netto opplagstall fra Mediebedriftenes Landsforening:
 2006: 6 812
 2007: 7 248
 2008: 6 541
 2009: 6 377
 2010: 5 955
 2011: 5 499
 2012: 4 812
 2013: 5 041
 2014: 4 908
 2015: 4 786
 2016: 4 817
 2017: 4 736
 2018: 4 451
 2019: 4 545 Utviklingen i nettoopplag fra år 2006

 Referanser 

Aviskatalogen, tall fra nettsidene til Mediebedriftenes Landsforening   

 Eksterne lenker 

  Pinsebevegelsen i Norge

Kategori:Aviser i Oslo
Kategori:Norske kristne tidsskrifter
Kategori:Pinsebevegelsen i Norge
Kategori:Publikasjoner etablert i 1904
Kategori:1904 i Norge